[{"text_idx": "#000001", "text": "\u201eTeenigu igau\u0308ks teisi selle andega, mille ta on saanud, nagu Jumala mitmesuguse armu head majapidajad.\u201c 1. Peetruse 4:10"}, {"text_idx": "#000002", "text": "Piibel ra\u0308a\u0308gib misjonito\u0308o\u0308st kui Jumala ja teiste teenimisest. Ro\u0303o\u0303muso\u0303numi kuulutamine on ko\u0303ige erilisem jumalateenistuse vili. Ko\u0303ik meie u\u0308mber igatseb kuulda evangeeliumi. Inimestel, kes on nii eksinud, et ei na\u0308e isegi oma kadumist, on vaja kuulda ro\u0303o\u0303muso\u0303numit lootusest ja meie pa\u0308a\u0308stjast Jeesusest Kristusest. Evangeeliumi jagamine ongi jumalateenistus \u2013 ko\u0303ige olulisem ja ta\u0308htsam jumalateenistus \u2013 selline, millest Taavet ro\u0303o\u0303mustab, mida Kristuse armastus sunnib ja mille nimel apostel Paulus lakkamatult vaeva na\u0308eb: \u201eTeie ju ma\u0308letate, vennad, meie vaeva ja pingutust! To\u0308o\u0308tades o\u0308o\u0308d ja pa\u0308evad, et mitte saada koormaks kellelegi teist, kuulutasime teile Jumala evangeeliumi.\u201c (1Ts 2:9)"}, {"text_idx": "#000003", "text": "Misjonito\u0308o\u0308, misjonimeelsus ja tahe teisi teenida ei ole meie sees loomulikult. Meie enesekeskne patune \u201emina\u201c muretseb enamjaolt ainult enda eest ja oma heaolu eest. Kuid kas sa oled teistele enda u\u0308mber sama palju hoolt na\u0308idanud kui enda ihade ja vajaduste ta\u0308itmise eest hoolitsenud? Niisiis on Jumal meile o\u0308elnud ja lubanud (Lk 12:22\u201334), et me ei pea muretsema, mis meie elust saab. Ta on andnud meile u\u0308lima missiooni teenida teisi ning meie saame usaldada, et ku\u0308ll Ta hoolitseb meie eest. See on otsus armastada ja teenida teisi ning usaldada Jumalat. See ongi see eriline jumalateenistus ja elu koos Jumalaga."}, {"text_idx": "#000004", "text": "\u201eKui sa oled Kristuse oma isiklikuks Pa\u0308a\u0308stjaks vo\u0303tnud, pead sa unustama enda ja pu\u0308u\u0308dma aidata teisi. Ra\u0308a\u0308gi Kristuse armastusest, jutusta Tema headusest. Ta\u0308ida ko\u0303ik kohustused, mis sinu ette kerkivad. Kanna oma su\u0308damel hingede koormat ning pu\u0308u\u0308a ko\u0303igi sinu vo\u0303imuses olevate vahenditega pa\u0308a\u0308sta kadunuid. Kui sa vo\u0303tad vastu Kristuse Vaimu \u2013 omakasupu\u0308u\u0308dmatu armastuse ja teiste heaks to\u0308o\u0308tamise vaimu \u2013, siis sa kasvad ja kannad vilja. Sinu iseloomus ku\u0308psevad Vaimu viljad. Sinu usk kasvab, sinu veendumused muutuvad su\u0308gavamaks, sinu armastus saab ta\u0308iuslikuks.\u201c \u2013 Ellen G White, \u201eKristuse ta\u0308hendamisso\u0303nad\u201c"}, {"text_idx": "#000005", "text": "Meie ko\u0303ige suurem igatsus ja vajadus siin maailmas vo\u0303iks olla Jeesuse eeskujul elamine. \u201eSest ka Inimese Poeg ei tulnud, et lasta ennast teenida, vaid et ise teenida ja anda oma elu lunaks paljude eest!\u201c (Mk 10:45) Jagada tuleks seda, mida oleme na\u0308inud, o\u0303ppinud, kuulnud ja katsunud. Misjonito\u0308o\u0308 on elustiil, mitte u\u0308hekordne projekt. Ja see ei ho\u0303lma mitte ainult u\u0308ksikisikuid, vaid tervet kogudust. Misjonimeelse kogudusena ei keskendu me niivo\u0303rd sellele, kas meil on ko\u0303ike piisavalt, vaid seame enda sihiks inimeste teenimise ja ma\u0308rkamise. Inimesed ei taha korraks kuulda fakte Jumalast ega kirjeldust sellest, milline Jumal on. Nad tahavad na\u0308ha Jumalat nii meie isiklikus elus kui ka koguduse elus tegutsemas. On peaaegu vo\u0303imatu ra\u0308a\u0308kida Jumala imelisest va\u0308est lihtsalt so\u0303nadega. Me peame seda na\u0308itama kogudusena oma eluga. See ro\u0303o\u0303muso\u0303num po\u0303leb meie sees, et va\u0308lja saada. \u201eAga kui ma mo\u0303tlesin: Ma ei taha enam mo\u0303elda tema peale ega ra\u0308a\u0308kida tema nimel, siis oli mu su\u0308dames nagu po\u0303letav tuli, suletud mu luudesse-liikmetesse. Ma na\u0308gin vaeva, et seda taluda, aga ma ei suutnud.\u201c (Jr 20:9)"}, {"text_idx": "#000006", "text": "Minu jaoks ongi just see koguduse u\u0308lim missioon \u2013 minna ja olla, mitte maailmast, vaid maailmas. Jagades, teenides ja po\u0303ledes!"}, {"text_idx": "#000007", "text": "Kompassi kogudus loodi selleks, et panna eriliselt ro\u0303hku teiste teenimisele va\u0308ljaspool kogudust. Misjonito\u0308o\u0308 ja misjonimeelsus on meie koguduse olemuse osa. Oleme na\u0308inud ja kogenud, et misjon \u2013 teiste teenimine \u2013 tugevdab ja kasvatab nii meie enda usku kui ka nende usku, kes na\u0308evad Jumala armastust meie kaudu."}, {"text_idx": "#000008", "text": "Ko\u0303ige suurem misjoniprojekt, mille oleme ette vo\u0303tnud, on kindlasti olnud koguduse laienemine ja koguduse rajamine. See on olnud u\u0308ks imeline usumaraton ta\u0308is Jumala usaldamist ja imepa\u0308raseid palvevastuseid. Kindlasti on oluline meie isiklik elu ning misjon, mida teeme iga pa\u0308ev koolis, to\u0308o\u0308 juures ja kodus, kuid Jumal on meile andnud misjonito\u0308o\u0308ks ka erilise vahendi \u2013 koguduse. O\u0308eldakse ikka, et u\u0308ksi jo\u0303uad kiiremini, aga koos jo\u0303utakse kaugemale. Kogudusena, u\u0308ksteist ta\u0308iendades ja toetades, jaksame kauem vo\u0303idelda ja pidada usuvo\u0303itlust kurjaga, kes tahab ko\u0303igiti kustutada meie indu ro\u0303o\u0303muso\u0303numit kuulutada."}, {"text_idx": "#000009", "text": "Meie aasta on ta\u0308is mitmesuguseid misjoniprojekte. Vahel vo\u0303ib mo\u0303ni projekt tunduda edukamana kui teine vo\u0303i on u\u0308he projekti mo\u0303ju silmapaistvam kui teise oma, kuid tegelikult pole meil aimugi, millise va\u0308ikese seemne me igale poole maha ja\u0308tame, et Jumal saaks oma to\u0308o\u0308d ja\u0308tkata vo\u0303i veel rohkem edasi viia. Meie ei oska hinnata, millisest kuulutamisto\u0308o\u0308st on maailmale kasu ja millisest mitte \u2013 Jumal paneb meile ko\u0303igile su\u0308damele eri viise, kuidas inimestele Teda tutvustada. Ko\u0303igil inimestel on va\u0308ga omana\u0308olised huvid ja vajadused, seeto\u0303ttu on oluline la\u0308heneda misjonito\u0308o\u0308le loovalt ja panna paika strateegia. Nii oleme ka enda koguduses igat projekti analu\u0308u\u0308sinud: mis on selle projekti eesma\u0308rk, kellele on see suunatud ning kuidas saame inimeste huvidest ja vajadustest la\u0308htudes na\u0308idata, mismoodi muudab Jumal meie elu."}, {"text_idx": "#000010", "text": "Iga misjoniprojekti u\u0308limaks eesma\u0308rgiks on kuulutada ro\u0303o\u0303muso\u0303numit Jumalast, kuid inimeste vajadustest la\u0308htudes paneme projekti ka\u0308igus alati mo\u0303nele ku\u0308ljele rohkem ro\u0303hku."}, {"text_idx": "#000011", "text": "Meie peamisteks misjoniprojektide eesma\u0308rkideks on"}, {"text_idx": "#000012", "text": "olla kogukonnas na\u0308htavad ning to\u0303sta teadlikkust koguduse ja Jumala kohta;\ntutvustada Jumalat ja Jumala So\u0303na."}, {"text_idx": "#000013", "text": "Sel aastal vo\u0303tsime ette kaks projekti, mille keskmes oli minna kogudusega kirikuhoonest va\u0308lja ning tutvustada Jumalat ja kogudust kogukonna keskel. Soovisime mitte piirata end ainult kirikuga kui majaga, vaid astuda sammukese va\u0308ljas olevate inimeste poole ning anda neile teada, et on olemas kogudus, kuhu nad on alati oodatud."}, {"text_idx": "#000014", "text": "Esimene projekt oli suvine va\u0308likino koduhoovis. Kohale tuli umbes 50 inimest, kellest pooled olid vanad tuttavad ja so\u0303brad, kuid, mis veel imelisem, pooled olid ta\u0308iesti uued inimesed. O\u0303htu mo\u0308o\u0308dus maitsva toidu, pikkade vestluste ja armsa kristliku filmi saatel. Tundsime terve kogudusega Jumala kohalolu ning juhtimist sellel u\u0308ritusel."}, {"text_idx": "#000015", "text": "Teiseks valisime u\u0308he imeilusa septembrikuu hingamispa\u0308eva, et ta\u0308histada u\u0308heskoos rahupa\u0308eva koguduse hoone la\u0308hedal olevas pargis teenides, kuulates ja so\u0303na jagades. Misjonihingamispa\u0308eva nimeks sai \u201eHingamispa\u0308eva Ha\u0308ppening\u201c. Pargis oli u\u0308leval kogudust tutvustav telk mitmesuguste po\u0303nevate tegevustega, telk lastele meisterdamiseks, lo\u0303busaid muruma\u0308nge ning jutunurgake, kus sai arutleda Jumala kingitusest \u2013 puhkusest. Pa\u0308eva lo\u0303petasime va\u0308ikese kristlike laulude kontserdiga. Jagasime palju koguduse visiitkaarte ning lo\u0303ime uusi tutvusi. Inimesed, kes kuulama-vaatama tulid, olid nii huvitatud kogudusest ja Jumalast, et tekitasid minus ro\u0303o\u0303mupisaraid. Mu elu oli just sel ajal va\u0308ga va\u0308sitav, kuna mu lapsed ei maganud mitu kuud ha\u0308sti, kuid va\u0308ga suurtele raskustele vaatamata annab Jumal alati jo\u0303udu, et minna va\u0308lja ja jagada inimestele so\u0303numit Temast. See armas pa\u0308ev lo\u0303ppes sellega, et u\u0308ks va\u0308ike 10-aastane tu\u0308druk tuli ja palus mul tema pa\u0308rast palvetada. Jumal saab meid kasutada, kui me ise lubame \u2013 u\u0308ksko\u0303ik, mis meie elus toimub!"}, {"text_idx": "#000016", "text": "Kahe eelneva projekti eesma\u0308rgiks oli ko\u0303ige muu hulgas ka uute suhete loomine, kuid suhete rajamiseks ja kasvatamiseks katsetasime sellel aastal veel midagi uut \u2013 oskusva\u0308ikegruppe. Projekt ho\u0303lmas endas nelja erinevat va\u0308ikegruppi, mille fookus oli mingisugusel u\u0308hisel huvil vo\u0303i tegevusel. Koos tehti su\u0308u\u0308a, musitseeriti, tegeleti spordiga vo\u0303i koguneti perepa\u0308evadeks. Iga kohtumine lo\u0303ppes lu\u0308hikese aruteluringiga, et tutvustada uutele so\u0303pradele Jumalat ning maailmavaadet, mille ja\u0308rgi Jumal kutsub elama. Va\u0308ikegrupid on u\u0308ldiselt koguduse tervise jaoks va\u0308ga olulised. Kuna neis uuritakse su\u0308vitsi Piiblit ja arutletakse u\u0308hiselt, on need to\u0303hus viis, kuidas saada kogudusena la\u0308hedasemaks u\u0308ksteisega ja Jumalaga."}, {"text_idx": "#000017", "text": "Lisaks on meie aastaplaanis paar heategevusprojekti ning seminar \u201eAvasta kristlust\u201c, kus uued ja vanad tuttavad saavad la\u0308hemalt tutvuda Jumalaga ja Jumala So\u0303naga, esitada ku\u0308simusi, vestelda mitmesugustel elulistel teemadel ning arutleda selle u\u0308le, kuidas terve elu on seotud meie pa\u0308a\u0308stja ja juhataja Jeesusega."}, {"text_idx": "#000018", "text": "Lo\u0303petuseks tahan va\u0308lja tuua, et kuigi koguduse misjonito\u0308o\u0308 on imeline viis luua inimestega uusi suhteid, laiendada Jumala kuningriiki ja kasvatada kogudust, ei peitu misjoni mo\u0303te ainult selles. Eelko\u0303ige on see eriline ja ilmselt ko\u0303ige olulisem viis Jumala armastuse va\u0308ljendamiseks. Meie oleme need, kes na\u0308itavad, kannavad ja annavad edasi Jumala armastust. See on meie ta\u0308htis roll Jumala ka\u0308epikendusena!"}, {"text_idx": "#000019", "text": "Hoidkem seega oma pilk Jumalal ja \u201elaulgem Issandale, kiitke Tema nime; kuulutage pa\u0308evast pa\u0308eva Tema pa\u0308a\u0308stet!\u201c (Ps 96:2, 3)"}, {"text_idx": "#000021", "text": "Kompassi kogudus ta\u0308histas viiendat aastapa\u0308eva"}, {"text_idx": "#000022", "text": "Kompassi kogudus ta\u0308histas 4. aastapa\u0308eva"}, {"text_idx": "#000023", "text": "Kompassi kogudus osales kodukohvikute pa\u0308eval ja ootab 3. aastapa\u0308eva"}, {"text_idx": "#000024", "text": "Kompassi koguduse laagris arutati jumalateenistuse ja hingamispa\u0308evaga seotud teemade u\u0308le"}, {"text_idx": "#000027", "text": "Adventkogudus ta\u0308histas 21. mail 160. aastapa\u0308eva"}, {"text_idx": "#000028", "text": "Pu\u0308hitsus 2023. aastal \u2013 kas vo\u0303imalik?"}, {"text_idx": "#000029", "text": "Pu\u0308hitsus \u2013 mu\u0308u\u0308t vo\u0303i tegelikkus?"}, {"text_idx": "#000031", "text": "Koguduse koduleht on nu\u0308u\u0308d a\u0308pis"}, {"text_idx": "#000032", "text": "Ro\u0303o\u0303mupidu taevas ja maa peal"}, {"text_idx": "#000033", "text": "U\u0308levaade 17.09.2023 toimunud liidu no\u0303ukogu koosolekust"}, {"text_idx": "#000034", "text": "Seenioride laager 2023 Valgeranna puhkekeskuses"}, {"text_idx": "#000035", "text": "Tema alistumine\u201eIsa, kui sa tahad, vo\u0303ta see karikas minult a\u0308ra! Ometi a\u0308rgu su\u0308ndigu minu tahtmine, vaid sinu oma!\u201c Luuka 22:42"}]